**KORRALDUS**

**EELNÕU**

Põltsamaa .2021 nr 2-4.2/2021/

**Liikluspinnale kohanime määramine**

Kohanimeseaduse § 4 lõike 2 kohaselt võib kohanime määrata nimeobjektile, kui seda on vaja kohanime alusel eristada. Sama seaduse § 5 lõige 4 sätestab, et ühe omavalitsusüksuse territooriumile jäävale nimeobjektile määrab kohanime kohalik omavalitsus.

Ruumiandmete seaduse § 57 lõike 2 punkti 2 alusel võib koha-aadressi muuta, kui aadressiobjekti omanik avaldab selleks soovi. Mällikvere külas asuvate Metsatuka, Kraavi, Pargi, Põllu ja Salu kinnisasjade omanikud esitasid Põltsamaa Vallavalitsusele avalduse nende kinnisasju läbivale teele nime määramiseks.

Lisaks avalduses mainitud kinnistutele jätkub tee osaliselt põlluteena ja osaliselt kruusateena veel Aru ja Kruusaaugu katastriüksustel. Seetõttu on Põltsamaa Vallavalitsuse arvates mõistlik käsitleda teed ühe tervikteena ja määrata teele nimi kogu ulatuses.

Kohanimeseaduse § 6 lõike 4 alusel teavitas Põltsamaa Vallavalitsus eraomanikke liikluspinnale kohanime andmisest 06.04.2021 ja 07.04.2021 kirjadega.

Põltsamaa Vallavolikogu 17.05.2018 määruse nr 21 „Kohanime määramise kord“ § 2 lõige 1 sätestab, et Põltsamaa vallas määrab kohanimed vallavalitsus oma korraldusega. Vastavalt sama määruse §-le 4 tuleb kohanime määramise korralduse eelnõu avalikustada vähemalt 15 päeva enne kohanime määramise otsustamist Põltsamaa valla veebilehel ja kohaliku leviga perioodiliselt ilmuvas ajalehes. Liikluspinnale kohanime määramise korralduse eelnõu on avalikustatud 08.04.2021 Põltsamaa valla veebilehel www.poltsamaa.ee ja 15.04.2021 ajalehes Põltsamaa Valla Sõnumid.

Korraldus antakse kohaliku omavalitsuse korralduse seaduse § 30 lõike 1 punkti 2, kohanimeseaduse § 4 lõike 2, § 5 lõike 1 punkti 3 ja § 6 lõigete 1, 2 ja 8, ruumiandmete seaduse § 55 lõike 1, Põltsamaa Vallavolikogu 17.05.2018 määruse nr 21 ”Kohanime määramise kord“ § 2 lõigete 1 ja 2 ning Põltsamaa Vallavolikogu 28.06.2018 otsuse nr 1-3/2018/45 „Ruumiandmete seadusest tulenevate ülesannete delegeerimine“ alusel.

1. Määrata Põltsamaa vallas Mällikvere külas Kruusaaugu (katastritunnus 61605:001:1360), Aru (katastritunnus 61605:001:0520), Salu (katastritunnus 61605:001:0031), Põllu (katastritunnus 61605:001:0228), Pargi (katastritunnus 61605:001:0233), Kraavi (katastritunnus 61605:001:0234), Metsanuka (katastritunnus 61605:001:0236) katastriüksustel asuvale moodustatavale liikluspinnale (teeregistri nr 6160176) kohanimeks Salu tee vastavalt asendiplaanile.

2. Põltsamaa Vallavalitsusel kui ametiasutusel teavitada aadressiandmete muutmisest puudutatud isikuid ja asutusi.

3. Korraldus jõustub teatavakstegemisest.

4. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Põltsamaa Vallavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tartu Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

(allkirjastatud digitaalselt)

Andres Vään (allkirjastatud digitaalselt)

vallavanem Janne Veski

vallasekretär

Koostas: Kätlin Põdra, maaspetsialist

Kooskõlastas: Ene Kivineem, jurist

Ettekandja: Kätlin Põdra, maaspetsialist

Korraldus saadetakse:

1. kinnistute omanikud vastavalt nimekirjale;

2. Maa-amet, kohanimeregister@maaamet.ee;

3. Transpordiamet, info@transpordiamet.ee.